CELEX: 32007R0161
Language: fi
Date: 2007-02-15 00:00:00
Title: Komission asetus (EY) N:o 161/2007, annettu 15 päivänä helmikuuta 2007 , tiettyjen tavaroiden luokittelusta yhdistettyyn nimikkeistöön

20.2.2007   
            
            
               FI
            
            
               Euroopan unionin virallinen lehti
            
            
               L 51/5
            
         
      KOMISSION ASETUS (EY) N:o 161/2007,
   annettu 15 päivänä helmikuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä helmikuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 1930/2006 (EUVL L 406, 30.12.2006, s. 9).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Käyneisiin maitotuotteisiin perustuva nestemäinen tuote, johon on lisätty kasvisteroleita ja hedelmävalmisteesta saatua hedelmäaromia.
                              Tuotteen koostumus on seuraava (painoprosenttia):
                              
                                          
                                                      —
                                                   
                                                   
                                                      sakkaroosia/glukoosisiirappia
                                                   
                                                
                                       
                                          12,2
                                       
                                    
                                          
                                                      —
                                                   
                                                   
                                                      laktoosia
                                                   
                                                
                                       
                                          2,5
                                       
                                    
                                          
                                                      —
                                                   
                                                   
                                                      proteiinia
                                                   
                                                
                                       
                                          2,6
                                       
                                    
                                          
                                                      —
                                                   
                                                   
                                                      rasvaa
                                                   
                                                
                                       
                                          2,2
                                       
                                    
                                          
                                                      —
                                                   
                                                   
                                                      kasvisteroleita (stanoliestereitä)
                                                   
                                                
                                       
                                          3
                                       
                                    
                                          
                                                      —
                                                   
                                                   
                                                      maitorasvapitoisuus alle
                                                   
                                                
                                       
                                          0,2
                                       
                                    
                                          
                                                      —
                                                   
                                                   
                                                      kosteuspitoisuus
                                                   
                                                
                                       
                                          76,9
                                       
                                    ja lisäksi vähäisiä määriä vitamiineja ja aromivalmisteita.
                              Tuotetta on saatavilla eri makuina (esim. mansikka tai appelsiini). Hedelmävalmiste koostuu hedelmämehutiivisteestä saadusta hedelmämehusta, johon on lisätty stabilointiainetta (pektiiniä).
                              Tuote on pakattu 65 ml:n pulloihin ja se on tarkoitettu nautittavaksi sellaisenaan juomana.
                           
                        
               
                  2202 90 91
               
               
                  Luokitus määräytyy yhdistetyn nimikkeistön 1 ja 6 yleisen tulkintasäännön sekä CN-koodien 2202, 2202 90 ja 2202 90 91 nimiketekstien mukaisesti.
                  Koska tuote voidaan nauttia sellaisenaan juomana, se kuuluu nimikkeeseen 2202.
                  Tuote ei kuulu nimikkeeseen 0403, koska stanoliesteri ei ole sellainen aine, jota saadaan lisätä 4 ryhmään kuuluviin tuotteisiin (ks. Harmonoidun järjestelmän 4 ryhmää koskevien selitysten yleisohjeiden I kohdan toinen kohta). Sen vuoksi tuotetta ei voida pitää nimikkeeseen 0403 kuuluvana nestemäisenä jogurttina, joka on maustettu tai johon on lisätty hedelmiä, pähkinöitä tai kaakaota.
                  Tuote ei myöskään kuulu nimikkeeseen 1901, koska sillä on 22 ryhmään kuuluvan juoman ominaisuudet (ks. Harmonoidun järjestelmän nimikettä 1901 koskevien selitysten III kohdan toinen kohta).
               
            
                  
                              2.
                           
                           
                              Tuote, jonka koostumus on seuraava (painoprosenttia):
                              
                                          
                                                      —
                                                   
                                                   
                                                      jogurttia (maitorasvapitoisuus 0,1 painoprosenttia)
                                                   
                                                
                                       
                                          76
                                       
                                    
                                          
                                                      —
                                                   
                                                   
                                                      maustettua aloe vera -valmistetta
                                                   
                                                
                                       
                                          22
                                       
                                    
                                          
                                                      —
                                                   
                                                   
                                                      sokeria
                                                   
                                                
                                       
                                          2
                                       
                                    Tuote on väriltään vihertävän valkoinen. Se on sakeudeltaan tavanomaisen jogurtin kaltainen. Siinä näkyy aloe vera -valmisteen osia.
                              Tuote on 150 g:n pakkauksissa.
                           
                        
               
                  1901 90 91
               
               
                  Luokitus määräytyy yhdistetyn nimikkeistön 1 ja 6 yleisen tulkintasäännön sekä CN-koodien 1901, 1901 90 ja 1901 90 91 nimiketekstien mukaisesti.
                  Aloe vera ei ole 8 ryhmään kuuluva hedelmä, vaan 6 ryhmään kuuluva kasvi. Sen vuoksi tuote ei vastaa nimikkeen 0403 nimiketekstiä.
                  Meijerituotteisiin perustuvat elintarvikevalmisteet eivät kuulu 4 ryhmään (ks. Harmonoidun järjestelmän 4 ryhmää koskevien selitysten yleisohjeiden I kohdan viimeisen kohdan a alakohta).
                  Tuote kuuluu nimikkeeseen 1901, koska siinä on maidon luonnollisten aineosien lisäksi sellaisia aineksia, joita ei sallita nimikkeisiin 0401 – 0404 kuuluvissa tuotteissa (ks. Harmonoidun järjestelmän nimikettä 1901 koskevien selitysten III kohdan ensimmäinen kohta).